AlexejDobrolubov/national_council_slovak_2010 huggingface dataset:
11. schôdza NR SR - 15.deň - A. dopoludnia
Dátum: 2012-12-19
Poslanec: Brocka, Július (KDH)
Druh vystúpenia: Vystúpenie s faktickou poznámkou

44. Aj ja sa pýtam, pán poslanec Hlina, na čo tu je parlament, ak má pomáhať, aby pomáhal chudobným alebo bohatým? No predsa aj malé decko vie, že má pomáhať chudobným. Áno, chudobným! Vy, ja v opozícii by sme sa mohli venovať možno riešeniu menších problémov. Tie väčšie sú logicky na pleciach vlády. Inými slovami riešenie verejného záujmu, resp. väčších problémov by malo byť, čo malo byť, je povinnosťou vlády. A čoho sme dnes svedkami? Posledný deň roka v parlamente zrejme sme svedkami absurdných krokov vlády. Na jednej strane, že potravinová pomoc v Slovenskej republike tým najchudobnejším na Slovensku nebude, ale milióny, desiatky miliónov eur mecenášom SMER-u ako vianočný darček bude! Už je tu pán minister Malatinský. Nato je parlament?
11. schôdza NR SR - 15.deň - A. dopoludnia
Dátum: 2012-12-19
Poslanec: Brocka, Július (KDH)
Druh vystúpenia: Vystúpenie s faktickou poznámkou

21. Pán kolega Muňko, dobre, môžeme tak trošku aj o minulosti. Teda ja pripomeniem tú genézu. Vy ste sa ako generálny riaditeľ Sociálnej poisťovne vo voľbách 2010 stali poslancom Národnej rady. Teda prišli ste sem ako poslanec. Mnohí iní sem prišli ako poslanci a predtým boli generálni riaditelia, ale jednoducho tejto funkcie sa vzdali a boli poslancami Národnej rady. Vy ste toto neurobili. To bol prvý precedens. Samozrejme, že som to kritizoval aj vtedy, lebo už vtedy mi bolo, by som povedal, proti zdravému rozumu, aby ste vy ako generál tejto inštitúcie tu hlasovali za svoj rozpočet. Veď čo by za to dali iní generálni riaditelia, keby tu mohli hlasovať za svoj rozpočet? Proste, bolo to proti zdravému rozumu, proti duchu ústavy, aj keď to vtedy zákon vyslovene nezakazoval. Ale dnes už vy ste prešli opačným postupom. Vy ste boli poslanec alebo ste poslanec Národnej rady a SMER vás vymenoval za generálneho riaditeľa Sociálnej poisťovne. To znamená ešte horšie, ale, prosím, veď ja vám želám a dokonca si myslím, že by sme vám mali vytvoriť priestor, aby ste všetko, čo v Sociálnej poisťovni treba dať na poriadok, dajte na poriadok. Ale byť aj studený, aj horúci, to proste nejde. Ja viem, že SMER to dokáže. Teda ukazuje, že to dokáže, ale vy by ste mohli vylepšiť imidž SMER-u, naozaj. Stačí si vybrať jedno, keď pre vás, a cítite sa byť skôr vo funkcii generálneho riaditeľa, budem vám držať palce, aj všetkých desať prstov. Ale byť zároveň aj poslanec Národnej rady, proste to nejde. Možno, že u vás áno, ale podľa z dravého sedliackeho rozumu nie.
11. schôdza NR SR - 15.deň - A. dopoludnia
Dátum: 2012-12-19
Poslanec: Brocka, Július (KDH)
Druh vystúpenia: Vystúpenie s faktickou poznámkou

17. Ďakujem pekne. Cieľom môjho vystúpenia nebolo dotknúť sa nášho kolegu poslanca Dušana Muňka. Ja si viem predstaviť, že zostane ďalej naším kolegom, že zostane ďalej poslancom Národnej rady a budeme si ho všetci vážiť a budeme s ním spolupracovať. Ja si viem predstaviť, že zostane generálnym riaditeľom a budeme s ním naďalej spolupracovať ako s najvyšším predstaviteľom jednej z najdôležitejších inštitúcií v tejto krajine. Ale dve veci, jedno i druhé proste nepripúšťa elementárna slušnosť, aj morálka, aj etika. Pán kolega, ak SMER-u, ak SMER kašle na svoj imidž, tak vy to máte v rukách a vy môžete vylepšiť svoj imidž. A určite tým nepoškodíte SMER. Určite tým SMER-u pomôžete, lebo to správanie bude výrazom aj vyššej politickej kultúry. Ale jedno i druhé proste nemôžete robiť, ak si chcete zachovať imidž seriózneho človeka. Seriózneho politika.
11. schôdza NR SR - 15.deň - A. dopoludnia
Dátum: 2012-12-19
Poslanec: Brocka, Július (KDH)
Druh vystúpenia: Vystúpenie v rozprave

13. Ďakujem pekne. Vážená pani podpredsedníčka, dámy a páni, je to škandál. Naozaj je to škandál. My sa bavíme o rozpočte jednej z najdôležitejších inštitúcií v tomto štáte. Výdavky Sociálnej poisťovne na úrovni 6,7 miliardy eur, to je viac ako polovica všetkých príjmov štátneho rozpočtu. A predkladá návrh rozpočtu náš kolega, poslanec. Poslanec Národnej rady. Ja som o tom hovoril už pred pol rokom, dámy a páni, že je tu veľký neporiadok v tejto krajine, že mnohé veci sme my legislatívne neporiešili, lebo nás to ani vo sne nenapadlo, žeby sa také situácie mohli stať. Napríklad nikdy nebolo tak, žeby generálnym riaditeľom Sociálnej poisťovne bol poslanec Národnej rady. Veď poslanec Národnej rady vo výbore schvaľuje rozpočet Sociálnej poisťovne. Poslanec Národnej rady je iná moc. My sme včera celý deň diskutovali o ústave, o stave justície. A hovorili sme o trojdelení moci, že tu existuje zákonodarná moc, že tu existuje výkonná moc a že tu existuje súdna moc. Ale toto je guláš predsa. Naozaj nás to nikdy nenapadlo, aby sme za generálneho riaditeľa Sociálnej poisťovne vymenovali poslanca Národnej rady, lebo to sa nepatrí. To duch slovenskej ústavy ani nepripúšťa. To, že sa tak stalo za vlády SMER-u a prvýkrát - tak som to považoval za nedorozumenie. A oni sú tak rafinovaní a tak šikovní, že vedia akože nájsť medzery v zákone, tak hovorili, že zákon to nezakazuje. To síce zákon nezakazuje a ja viem aj, prečo to nezakazuje, lebo Sociálna poisťovňa ako inštitúcia, ako verejnoprávna inštitúcia bola neskôr, ako bol zákon o konflikte záujmov, ale to nepripúšťa zdravý sedliacky rozum. Keď som o tom prvýkrát hovoril tu v pléne po voľbách, keď sa tak stalo, že poslanec Národnej rady sa stal generálnym riaditeľom Sociálnej poisťovne, tak SMER na to zareagoval, že do októbra tento konflikt, lebo to je konflikt záujmov ako vyšitý, to je konflikt záujmov ako vyšitý, že to do októbra vyriešia. A my sme sa dozvedeli, že v októbri vláda schválila rozpočet, ale žiaden konflikt neriešila. A náš kolega poslanec 19. decembra predkladá návrh rozpočtu Sociálnej poisťovne. Ako keby sa nič nestalo. Dámy a páni, ak si niekto myslí, že veď aj primátori, aj poslanci v tejto sále sedia, a sú zároveň poslanci, tak je to trošku iné. Je to v tom iné, že my rozpočty miest a obcí tu v tejto Národnej rade neschvaľujeme. Čiže tí primátori a starostovia si môžu povedať, že oni nie sú v konflikte záujmov, lebo naozaj nemusí to byť konflikt záujmov, ale toto považujem za flagrantné porušenie ústavy, ducha ústavy. Jednoducho, toto je škandál. A ja chcem povedať za poslanecký klub KDH, že za rozpočet Sociálnej poisťovne môžeme hlasovať, ale vy, pán poslanec, si musíte vybrať. Vy si musíte vybrať, či chcete byť ďalej poslancom Národnej rady, alebo chcete byť generálnym riaditeľom Sociálnej poisťovne. Ďakujem za vašu pozornosť.
11. schôdza NR SR - 14.deň - B. popoludní
Dátum: 2012-12-18
Poslanec: Brocka, Július (KDH)
Druh vystúpenia: Vystúpenie s faktickou poznámkou

84. Pani poslankyňa Vitteková, dovoľte, aby som sa vám zveril aspoň s jedným pocitom, lebo, mierne povedané, som zmätený. Ja som sa pripravoval na diskusiu o stave justície s ministrom Borecom, ale čo tu sedím a čakám na to, že sa prihlásim ústne, tak som musel svoje pripravené vystúpenie korigovať, lebo bola tu ministerka zdravotníctva, tak som to upravoval na stav justície, respektíve spravodlivosti v zdravotníctve. Potom prišiel pán minister Maďarič, tak potom som to chcel upraviť na stav spravodlivosti v kultúre. Nakoniec prišiel minister sociálnych vecí, tak už som urobil záver, že nemá proste význam vystupovať k stavu justície, keď tu nie je minister Borec. Ale on na moje prekvapenie nakoniec predsa len došiel. No proste, prosím vás, poraďte mi, čo mám robiť teraz. (Reakcie z pléna.)
11. schôdza NR SR - 14.deň - B. popoludní
Dátum: 2012-12-18
Poslanec: Brocka, Július (KDH)
Druh vystúpenia: Vystúpenie s faktickou poznámkou

72. Pán poslanec Šebej, aj vám tak trochu závidím. Teraz je to dosť veľké pokušenie vystúpiť v rozprave na túto tému, práve teraz, keď za vládnu stranu pri rečníckom pulte sedia dve atraktívne dámy. Ale ja som sa rozhodol, že už ústne sa do rozpravy neprihlásim. To, čo som si pripravil, je, myslím si, také nadčasové, že to bude aktuálne a atraktívne aj neskôr, možno o rok, keď sa k tejto téme opäť tu v pléne vrátime.
11. schôdza NR SR - 14.deň - B. popoludní
Dátum: 2012-12-18
Poslanec: Brocka, Július (KDH)
Druh vystúpenia: Vystúpenie s faktickou poznámkou

64. Pán kolega Štefanec, určite ste mali zaujímavé vystúpenie ako obyčajne, len mi prepáčte, lebo ja som ho počúval iba tak na pol ucha. Totiž je tu pani ministerka zdravotníctva a ja sa tiež chcem prihlásiť ústne do rozpravy k stavu justície, a tak som si kontroloval svoj príspevok a ja tam nemám nič o stave spravodlivosti v zdravotníctve. A teraz mám dilemu, pán kolega, čo by ste mi poradili, ako z toho von.
11. schôdza NR SR - 14.deň - B. popoludní
Dátum: 2012-12-18
Poslanec: Brocka, Július (KDH)
Druh vystúpenia: Vystúpenie s faktickou poznámkou

58. Pán poslanec Mikloško, počúvajúc vaše vystúpenie, chcel by som oceniť prítomnosť poslancov ústavnoprávneho výboru zo SMER-u, pani poslankyňu Kučerovú a Vittekovú, ktoré jediné tu boli počas vášho vystúpenia v sále a sú takpovediac asi ochotné diskutovať s opozíciou o stave justície na Slovensku. Pán poslanec Madej asi už nakúpil, už je tu aj pán poslanec Madej, ale ešte stále mi tu chýbajú štyria poslanci zo SMER-u, z ústavnoprávneho výboru, ktorí ráno chceli s nami diskutovať na ich výbore a ich tu nevidím. Čiže by som vás poprosil aj, samozrejme, pána predsedu Národnej rady, že mi tu tiež chýba aj minister spravodlivosti, pán minister Borec, lebo diskutujeme o stave justície na Slovensku v tejto chvíli, nie o stave zdravotníctva.
11. schôdza NR SR - 14.deň - B. popoludní
Dátum: 2012-12-18
Poslanec: Brocka, Július (KDH)
Druh vystúpenia: Vystúpenie s faktickou poznámkou

46. Pán kolega Hlina, ja vás, chcem vám poďakovať a zároveň vás ako váš služobne starší kolega povzbudiť, udržte si tento cit a zmysel pre spravodlivosť. Naozaj, chcem to oceniť aj toto dnešné vaše vystúpenie, ale jednu vec ste možno nezbadali, že v sále nie je pán poslanec Madej. Tak vyzývam pána poslanca Madeja, ktorý nám dal priestor, že môžeme diskutovať o stave justície na Slovensku, aby sa vrátil do sály, aby tieto vystúpenia tých, ktorí chcú diskutovať o stave justície, počul. Aby sa tu nehral na nejakého frajera, ktorý nás tu zhodí svojím smiešnym vystúpením, že opoziční poslanci neboli na rokovaní výboru, že tam bol priestor na diskusiu. Ja nie som členom ústavnoprávneho výboru, ale chcem sa zapojiť do diskusie. Kde ste, pán poslanec Madej? Ukážte sa, ste v Auparku alebo v Avione? Alebo v Tescu nakupujete vianočné darčeky? Hanbite sa.
11. schôdza NR SR - 14.deň - A. dopoludnia
Dátum: 2012-12-18
Poslanec: Brocka, Július (KDH)
Druh vystúpenia: Vystúpenie s faktickou poznámkou

24. Pán Madej, my sme chceli diskutovať o stave justície vtedy, keď na to bolo dosť času. Medzi dvoma schôdzami boli dva týždne, keď nezasadalo plénum a bolo dosť priestoru na to, aby sme voľne, bez stresu diskutovali o stave justície. Vy ste nám však v tom zabránili! Hovorili ste o tom, že neskôr po štátnom rozpočte bude viac času. Teraz v tejto situácii po štátnom rozpočte už pozeráte na hodiny a už by ste boli najradšej doma. Už by ste to mali radi zo stola zmetené. Absurdnosť vášho správania vidieť aj dnes na tom, že vy ste zvolali rokovanie a chceli ste diskutovať o stave justície tam vzadu v miestnosti, kde je 10 stoličiek! Absurdné, v réžii predsedu Národnej rady! Samozrejme, keď si to tak porovnávam a veľmi mi to pripomína pomery v bývalom Československu, keď komunisti ateisti chceli hovoriť o tom, aká je vtedy v Československu náboženská sloboda. Paralela s tým bývalým režimom, je to síce absurdné, ale pravdivé.
11. schôdza NR SR - 12.deň - A. dopoludnia
Dátum: 2012-12-14
Poslanec: Brocka, Július (KDH)
Druh vystúpenia: Vystúpenie s faktickou poznámkou

194. Pán poslanec Viskupič, sú veľké témy a malé témy. Veľké témy sú napríklad rovná daň, Zákonník práce, druhý dôchodkový pilier aj štátny rozpočet. A ešte veľké témy sú témy, ku ktorým vystúpi vo faktickej aj pán poslanec Číž. Napríklad zákon o podpore obnoviteľných zdrojov, štvorstranový návrh zákona nie je veľkou témou. Za normálnych okolností by nebol veľkou témou. Ale ministrovi Malatinskému sa podarilo urobiť z tohto inak bežného návrhu zákona, urobiť veľkú tému. A aj keď ste to nestihli pánu Čížovi, pán Viskupič, povedať, v podstate to, čo sme my z opozície chceli urobiť, to účel splnilo. My sme dosiahli svoj cieľ. Vy ste chceli dobehnúť slovenskú verejnosť poza chrbát médií. Vy ste chceli zrealizovať lúpež desaťročia. A nám, hŕstke poslancov, pán Želiezka, naozaj, to je podstata, to je podstata, keby nás tu aj 5 bolo, naozaj, 5 spravodlivých, to úplne stačilo, že o 13.40 hod. sa bavíme o lúpeži desaťročia, ktorú ste vy chceli zakamuflovať poza chrbát médií. A ešte by som povedal, s partizánom Malatinským, ktorý mlčí a, samozrejme, svedčí, lebo ak chce ešte niečo povedať na záver, chcem využiť túto faktickú poznámku, že mňa už to nezaujíma.
11. schôdza NR SR - 12.deň - A. dopoludnia
Dátum: 2012-12-14
Poslanec: Brocka, Július (KDH)
Druh vystúpenia: Vystúpenie s faktickou poznámkou

158. Ďakujem pekne. Aj som chcel reagovať na kolegov zo SMER-u, ale zdúchli. No proste, aj by som si pomohol minulosťou, lebo oni hovorili o minulosti, nie o tom, čo je teraz. My teraz rokujeme o návrhu, ktorý je v podstate lúpežou desaťročia. Čiže len zopakujem to, čo som už vo svojom vystúpení povedal, že SMER teraz organizuje lúpež desaťročia na občanoch Slovenskej republiky. Lúpež desaťročia! Ak by ste mali vy v SMER-e väčšie sociálne cítenie, tak by ste mohli vyrobiť cez tento návrh zákona 300 nových milionárov, ale eurových, 300 eurových milionárov. Lebo toľko, keď schválite tento návrh zákona, v priebehu nasledujúcich rokov od vás Penta dostane. Keby som to prerátal na slovenské koruny a keby ste mali sociálne cítenie väčšie, alebo skutočné sociálne cítenie, tak ste týmto návrhom mohli vyrobiť 10-tisíc nových milionárov na Slovensku. A vy miesto toho idete jednému žralokovi, ktorému nie je nikdy dosť, do gágora dávať ďalšie stovky miliónov. Toto je pravda o SMER-e. Vy ste to chceli urobiť poza chrbát, poza chrbát záujmu médií. Chceli ste to urobiť v tieni zákona o štátnom rozpočte a my sme vás odhalili. Prosím vás len o jedno, ak už nebudem ďalej tento týždeň reagovať, pán minister, keď budete odchádzať z tejto budovy, odíďte aj s týmto návrhom zákona. Ak si chcete zachovať akú-takú reputáciu, že máte spätnú... (Prerušenie vystúpenia časomerom.)
11. schôdza NR SR - 12.deň - A. dopoludnia
Dátum: 2012-12-14
Poslanec: Brocka, Július (KDH)
Druh vystúpenia: Vystúpenie s faktickou poznámkou

64. Pán poslanec Přidal, mám ten istý názor, že včera vrcholom nášho rokovania nebolo hlasovanie o štátnom rozpočte, ale hlasovanie o tomto kšefte pre Pentu. Pán kolega, možnože pre niekoho doteraz naozaj platilo, že SMER nemá škandály, a preto predseda SMER-u pred týždňom v Trnave vyzýval svojich poslancov, aby dávali pozor, aby sa chránili škandálov. No netrvalo to ani týždeň a my sme tu svedkami jedného takéhoto škandálu v priamom prenose. Pán kolega, ďakujem, že ste ma opravili, že nejde o škandál a lúpež desaťročia, ale že ide o lúpež pätnásťročia. Pán poslanec, v čase, keď ľudí na Slovensku čakajú smutné Vianoce pre vysoké, vyššie ceny, pre rastúce ceny, dane a odvody, tak SMER je tu pripravený schváliť tento škandalózny návrh zákona. Prosím vás, a to teraz myslím na adresu poslancov zo SMER-u, veď ľudia na Slovensku vedia pochopiť, že ak vláda musí prijímať nevyhnutné, mnoho razy aj nepopulárne opatrenia, no tak to vedia pochopiť a zoberú to. Ale toto, že my v jeden deň jedným razom ideme zároveň takýto veľký kšeft pre finančnú skupinu, pre Pentu, schvaľovať v Národnej rade pred Vianocami, to vám nezoberú. To vám naozaj nezoberú. Ja súhlasím s kolegom Přidalom, to môže byť rozbuška. To môže byť rozbuška, naozaj, pre tých ľudí, ktorí budú mať problémy vyžiť zo svojich príjmov. Vy sa zahrávate, vy sa zahrávate s touto rozbuškou.
11. schôdza NR SR - 12.deň - A. dopoludnia
Dátum: 2012-12-14
Poslanec: Brocka, Július (KDH)
Druh vystúpenia: Vystúpenie s faktickou poznámkou

50. Pán kolega, vy ste zaujímavo a zrozumiteľne popísali prepojenie pána ministra Malatinského s finančnou skupinou, čo je vážne. Naozaj predstava, že minister Malatinský poskytuje služby ako takým mocným mužom z Penty. Pán minister, to vy musíte byť dosť veľké zviera, teraz myslím v úvodzovkách, že keď na vaše služby sú odkázaní ako finanční žraloci, tak vy nie ste hocikto. Ale teraz k predrečníkovi. Ja si myslím, pán kolega, že zodpovednosť ministra Malatinského končí tu v parlamente pri hlasovaní. Potom tá zodpovednosť prejde za túto lúpež desaťročia na Národnú radu. A ja chcem pripomenúť kolegom, ktorí možno si už nepamätajú, ale bola tu jedna strana, ktorá mala viac percent, ako má SMER. HZDS svojho času, keď boli na vrchole, boli populárnejší ako vy, dnes neexistujú, ale myslím si, že tí, pre ktorých hlasovali poslanci z HZDS za ich biznis, za ich kšefty, za ich privatizácie, tak dneska ich deti, tých zbohatlíkov, sa môžno na Bahamách smejú tým poslancom z HZDS, možno nám všetkým, lebo nás hádžu do jedného vreca. Vy to máte, poslanci SMER-u, teraz v rukách, aby sa zasa ďalšia garnitúra, možno deti tej garnitúry o 10, o 15 rokov na tých Bahamách alebo hocikde inde nebavili na náš účet. Naozaj, my tu teraz schvaľujeme lúpež desaťročia. Lúpež desaťročia pre jednu úzku skupinu, ktorá na to vôbec nie je odkázaná.
11. schôdza NR SR - 12.deň - A. dopoludnia
Dátum: 2012-12-14
Poslanec: Brocka, Július (KDH)
Druh vystúpenia: Vystúpenie s faktickou poznámkou

40. Pán poslanec Chren, chcem vám povedať, že sme svedkami v tejto rozprave takého čara nechceného, že schvaľovali sme zákon o štátnom rozpočte, ktorým verejnosti odkazujeme, že sa musia uťahovať opasky každému takmer, lebo je vážna situácia, je kríza. Ale na druhej strane hneď nato sme hlasovali o tejto lúpeži desaťročia v skrátenom konaní. To je zvláštny paradox. A dnes sme svedkami ďalšieho čara nechceného, že odišiel minister Malatinský, ten, ktorý sem priniesol ten návrh, ktorým sa má realizovať tá lúpež desaťročia, a nahradil ho minister životného prostredia, náš spojenec, ten, ktorý má chrániť obnoviteľné zdroje. Nie je to zaujímavé? Chcem sa spýtať, Malatinský odišiel alebo odstúpil, pani podpredsedníčka? Lebo ak by platilo to druhé, že odstúpil, mohlo by to byť znakom, že ten návrh zákona už nemusíme prerokúvať a potom teda by sme mohli pokračovať iným bodom programu. Dobre som tomu rozumel?
11. schôdza NR SR - 12.deň - A. dopoludnia
Dátum: 2012-12-14
Poslanec: Brocka, Július (KDH)
Druh vystúpenia: Vystúpenie s faktickou poznámkou

24. Pán poslanec Mikuš, vy ste začali svoje vystúpenie, že ho vrátite z politickej do odbornej roviny a veľmi kompetentne a kvalifikovane ste hovorili odborne o tomto návrhu a ja by som ho opäť rád vrátil do politickej roviny, lebo sme v prvom čítaní. Pán poslanec Mikuš, ja vlastne ani nemám potrebu na vás reagovať, pretože my dvaja sa zhodneme, že sme práve svedkami veľkej zlodejiny, lúpeže desaťročia, by som to nazval, v réžii ministra Malatinského. Ale toto je parlamentná rozprava. Toto by mala byť diskusia tých, čo sú za a čo sú proti. No my, čo sme proti, vystupujeme a minister, ktorý je za, mlčí. Pán minister Malatinský, za Malchárka Penta používala na svoje kšefty poradcov ministra Malchárka. Tých poradcov, ktorých Penta a ten váš nájomník mu ich pošikoval a tí mu radili, ako má realizovať ich kšefty. Dnes používajú rovno vás, ministra Malatinského, ktorý má chrániť verejný záujem. Pán minister, prosím vás, alebo sa aspoň hanbite, keď nevystupujete, alebo odíďte! Toto by bola primeraná reakcia, naozaj, že my vás odtiaľto vlastne posielame preč. Lebo keď vy neodídete, my vás musíme odvolať, alebo to musí urobiť Fico, alebo to musí urobiť prezident, naozaj, lebo toto je Národná rada, parlament, ktorý má chrániť záujmy tejto krajiny! Nie finančné skupiny! Tie sa vedia o seba postarať aj samy.
11. schôdza NR SR - 12.deň - A. dopoludnia
Dátum: 2012-12-14
Poslanec: Brocka, Július (KDH)
Druh vystúpenia: Vystúpenie s faktickou poznámkou

10. Pán kolega, berte to odo mňa tak, že ja sa teraz tak dostávam do prevádzkovej teploty, ja sa týmito faktickými len zahrievam odvčera teda a by som v prvom kroku chcel pozvať všetkých slušných poslancov do sály na demonštráciu proti tomuto návrhu zákona. Dámy a páni a pán kolega, minister hospodárstva hovorí, že nechce diskriminovať, keď takýto návrh predkladá do parlamentu. On nechce diskriminovať Pentu, predstavte si. On nech diskriminovať Pentu! A je mu jedno, že slušným jednoduchým ľuďom, ktorí majú problém vyžiť zo svojho dôchodku, že narastú, kvôli tejto nediskriminácii Penty narastú ceny energií. Dámy a páni, minister má chrániť verejný záujem! Pán minister Malatinský, toto je, táto téma dnes je dôvod na vaše odvolanie! Keď neodstúpite, my dáme návrh na vaše odvolanie. To je škandál! Toto je dôvod na rovnaké demonštrácie, aké tu prebiehali, keď sme hovorili o zdravotníctve alebo o školstve. To sú drobní jednoduchí ľudia, ktorí nemajú z čoho žiť, a vy tu zastupujete tých podvodníkov, tých zbohatlíkov. Hanbite sa, pán minister!
11. schôdza NR SR - 12.deň - A. dopoludnia
Dátum: 2012-12-14
Poslanec: Brocka, Július (KDH)
Druh vystúpenia: Vystúpenie s faktickou poznámkou

4. Pani podpredsedníčka, ja chcem reagovať na poslanca Lipšica, ale zopakujem svoju reakciu zo včerajška. Laššáková Jana, podpredsedníčka NR SR 4a. Na koho? Brocka, Július, poslanec NR SR 5. Na pána poslanca Lipšica. Laššáková Jana, podpredsedníčka NR SR 5a. Dobre. A na koho som povedala? Brocka, Július, poslanec NR SR 6. Nie, ja len pripomínam, že reagujem na môjho predrečníka, ale zároveň chcem zopakovať to, čo som povedal včera, že minister Malatinský musí vystúpiť teraz, aj po Lipšicovi, aj po Hlinovi, aj po mne, lebo inak musí odstúpiť. Veď to sú tak vážne veci, a on sedí na zadku a mlčí a svedčí! Prosím vás, veď to, čo hovoríme už niekoľko týždňov, že v každom konflikte silných a slabých, že tu vyhrávajú stále silní, či pri supermarketoch, či pri daniach, či pri hazarde, aj teraz pri energetike. Zasa idete potopiť malých, aby zbohatli silní?! Vy sa nehanbíte?! Kde sú ostatní poslanci SMER-u? Pred týždňom vás váš predseda vyzýval, aby ste bránili túto krajinu pred lumpami a pred lumpárňami, pán Malatinský asi nebol na vašom sneme, keď tú výzvu od vášho predsedu nepočul. Veď toto je teraz v priamom prenose. To, pred čím vás všetkých váš predseda vystríhal, ja mu chcem veriť, že úprimne vás vystríhal. A žiadam ministra Malatinského, aby okamžite reagoval na vystúpenie poslanca Lipšica.
11. schôdza NR SR - 9.deň - B. popoludní
Dátum: 2012-12-11
Poslanec: Brocka, Július (KDH)
Druh vystúpenia: Vystúpenie s faktickou poznámkou

Ďakujem pekne. Pán poslanec, ďakujem za to, ako ste takým aj vtipným spôsobom odhalili, povedal by som, firemnú kultúru strany SMER, že sa neštítia ani evidentných hlúpostí, len aby nestratili priazeň svojich oddaných ovečiek. Myslím tým na to, ako idú privatizovať a keďže vedia, že privatizácia, to je slovo a výraz s pejoratívnym významom v ich chápaní, tak vymysleli názov „zámena aktív“. A to mi pripomína jednu z detstva takú milú príhodu, že jedno dievča nevedelo povedať r, a preto, aby nemuselo používať také slová, tak vymýšľalo miesto nich ekvivalenty a hovorilo rebríku vylezón. Ale teraz vážne, dámy a páni, najmä teda kolegovia zo strany SMER, myslím, môžu všetci banovať, teda okrem tých piatich, ktorí tu v sále teraz sedeli, že keby tu sedeli, mohli by sa veľa dozvedieť o stave verejných financií a aj sa poučiť. Ja sa ospravedlňujem pánovi kolegovi Miklošovi, že som si myslel, že rozprava o štátnom rozpočte už mala svoj vrchol, lebo aj ja už som v nej vystúpil, ale teda som veľmi rád, že som zostal aj po vrchole, lebo aj ja som sa veľa zánovného dozvedel a tiež poučil.